**Павел Чалядка** (нар. 3 сакавіка 1993, Баранавічы) — беларускі футбаліст, абаронца польскага клуба «Арлента» з Радзыня Падляскага.

Клубная кар’ера
---------------

Пачынаў займацца футболам у баранавіцкай ДЮСШ-5. Ва ўзросце 13 гадоў адправіўся на вучобу ў спецыяльны футбольны клас Мінскага сувораўскага вучылішча, дзе з пачатковай сваёй пазіцыі нападніка перакваліфікаваўся ў флангавага абаронцу. Трэнерам Паўла ў вучылішчы стаў Юрый Малееў, які ў 2010 годзе ўзяў маладога абаронцу ў мазырскую «Славію». Аднак, яшчэ не праходзячы ў склад «Славіі», адправіўся ў арэнду ў клуб Другой лігі «Белтрансгаз».

У 2011 годзе вярнуўся з арэнды ў «Славію». Першую палову сезона 2011 прапусціў з-за траўмы, пасля стаў з’яўляцца ў складзе мазыран, пераважна выходзячы на замену. У 2012 стаў трывалым іграком асновы (правёў усе 30 матчаў свайго клуба ў лізе), звычайна выкарыстоўваўся ў якасці левага абаронцы. У сезоне 2013 стаў радзей з’яўляцца на полі, а пазней страціў месца ў аснове.

У лютым 2014 года перайшоў у магілёўскі «Дняпро». У магілёўскім клубе стаў выкарыстоўвацца на пазіцыі правага абаронцы. Па выніках сезона «Дняпро» страціў месца ў Вышэйшай лізе.

У лютым 2015 года кантракт з магілёўскім клубам быў разарваны, і неўзабаве Павел перайшоў у склад брэсцкага «Дынама». У складзе дынамаўцаў замацаваўся на пазіцыі правага абаронцы. Па заканчэнні сезона 2015 пакінуў Брэст.

У студзені 2016 года пасля прагляду падпісаў кантракт з «Тарпеда-БелАЗ». У сезоне 2016 згуляў у 14 матчах Вышэйшай лігі, не здолеўшы замацавацца ў стартавым складзе жодзінцаў. У студзені 2017 года вярнуўся ў «Славію». Прапусціўшы пачатак сезона 2017, пазней замацаваўся ў асноўным складзе мазыран на пазіцыі правага абаронцы. У сезоне 2018 дапамог «Славіі» перамагчы ў Першай лізе і вярнуцца ў элітны дывізіён. У снежні 2018 года пакінуў мазырскі клуб.

У студзені 2019 года стаў іграком брэсцкага «Руха». У якасці асноўнага абаронцы дапамог камандзе па выніках сезона 2019 выйсці ў Вышэйшую лігу. Да сезона 2020 рыхтаваўся разам з брэсцкай камандай, аднак у красавіку 2020 года па пагадненні бакоў пакінуў «Рух» і неўзабаве далучыўся да клуба «Дынама-Брэст-1960» з Другой лігі.

У лютым 2021 года трэніраваўся з «Крумкачамі», а неўзабаве стаў іграком польскага клуба «Арлента».

Міжнародная кар’ера
-------------------

14 жніўня 2013 года згуляў свой адзіны матч за моладзевую зборную Беларусі (1:4 супраць Ісландыі).

Дасягненні
----------

* Беларусь Уладальнік Кубка Беларусі: 2016
* Беларусь Пераможца Першай лігі чэмпіянату Беларусі (2): 2011, 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | Д3 | Белтрансгаз | Беларусь | 16 | 0 |
| 2011 | Д2 | Славія | Беларусь | 19 | 0 |
| 2012 | Д1 | Славія | Беларусь | 30 | 1 |
| 2013 | Д1 | Славія | Беларусь | 18 | 0 |
| 2014 | Д1 | Дняпро | Беларусь | 26 | 0 |
| 2015 | Д1 | Дынама | Беларусь | 23 | 0 |
| 2016 | Д1 | Тарпеда-БелАЗ | Беларусь | 14 | 0 |
| 2017 | Д1 | Славія | Беларусь | 15 | 0 |
| 2018 | Д2 | Славія | Беларусь | 21 | 2 |
| 2019 | Д2 | Рух | Беларусь | 27 | 0 |
| 2020 | Д3 | Дынама-Брэст-1960 | Беларусь | 19 | 2 |
|

Зноскі
------

1. ↑  Pavel Chelyadko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  "Днепр" подписал Павла Челядко и продлил соглашения с Бордуковым и Журовым
4. ↑  "Днепр" расстался с Павлом Челядко
5. ↑  Брестское "Динамо" подписало Павла Челядко
6. ↑  Перепечко, Челядко, Щербо и еще пять игроков покинули брестское "Динамо"
7. ↑  Каршакевич и Челядко подписали контракты с "Торпедо-БелАЗ"
8. ↑  Страханович и еще шесть игроков продлили контракты со "Славией", Кобец, Мальцев и Кунцевич покинули клуб **(нявызн.)**(недаступная спасылка). Архівавана з першакрыніцы 31 студзеня 2018. Праверана 4 лютага 2017.
9. ↑  Челядко покинул "Славию"
10. ↑  Челядко перешел в "Рух"
11. ↑  Павел Челядко покинул "Рух"
12. ↑  Челядко будет выступать за команду второй лиги «Динамо-Брест-1960»
13. ↑  Павел Челядко уехал в Польшу

Спасылкі
--------

* Павел Челядко: «Мне не столь важно, на каком фланге играть» Архівавана 5 сакавіка 2016.
* Перспектива роста. "Славия"

|  |  |
| --- | --- |
| ⚙️   Тэматычныя сайты | 90minut · by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |